Saltvandskrokodiller er den største nulevende krokodille-art og den farligste for mennesker. Og en, man skal regne med at komme i ubehagelig nærkontakt med, hvis man besøger sumpen på den 1350 kvadratkilometer store ø Ramree Island i Burma.Øen har den tvivlsomme rekord i Guiness Rekordbog at være det sted i verden, flest har mistet livet til krokodiller – en rekord, som blev sat tilbage under Anden Verdenskrig i det, der beskrives som ”the battle of Ramree Island”, der fandt sted i januar og februar 1945, og er historien om de mellem 500 og 1000 japanske soldater, der søgte ly her fra deres britiske modstandere og pånær 20 alle mistede livet i sumpen. Udover de tusindvis af saltvandskrokodiller, der lever her, er sumpen beboet af blandt andet skorpioner og malariamyg. Foto: Iris